text: Fire korte råd om at køre bil i tåge
  13 marts 2018 kl. 06.03
  
  Mandag morgen var en tragisk kaosdag på vejnettet i Syd- og Sønderjylland. To mennesker blev slået ihjel på den sønderjyske motorvej, og 29 andre kom til skade, flere alvorligt.
  Også tirsdag morgen er diset og tåget. Ikke nær så slem som gårsdagen, men dog reduceret sigtbarhed, først på morgenen var den på 100-150 meter i den østlige del af Syd- og Sønderjylland.
  Skal du køre bil i den slags vejr, så er her fire korte råd fra vagtchef Ivan Gohr Jensen, Syd- og Sønderjyllands Politi:
  Tænd lyset på bilen
  Hold afstand
  Giv dig god tid
  Tænd tågelygterne bag på og foran på bilen
  
  
  